**2022 жылы Зеренді ауданы мемлекеттік**

**архивінде архив ісін дамытудың**

**НЕГІЗГІ БАҒЫТТАРЫ**

**Архив ісін дамытуды мемлекеттік реттеу**

Зеренді ауданы мемлекеттік архивінің жұмысы 2022 жылы ел Президентінің Қазақстан халқына Жолдауын, 2020-2025 жылдарға арналған «Архив-2025» жобасын іске асыру бойынша іс-шаралар жоспарын, «Ұлттық архив қоры және архивтер туралы» Қазақстан Республикасының Заңын, Қазақстан Республикасы Мәдениет және спорт министрлігінің, архив ісі және құжаттамалар департаментінің, облыс әкімінің нормативтік құқықтық актілерін, жеке ұйымдық-өкімдік құжаттарын жүзеге асыруға бағытталатын болады.

Архив ісін дамыту мен жетілдіруге, Ұлттық архив қоры құжаттарының сақталуын қамтамасыз етуге, сақталатын құжаттарға ғылыми-анықтамалық аппаратты құруға және жетілдіруге, оларды жан-жақты пайдалануға, құжаттарды сандық форматқа көшіруге, ақпараттық технологияларды енгізуге ерекше назар аударылатын болады.

Зеренді ауданы мемлекеттік архивінде сақталатын құжаттардың сақталуын және пайдаланылуын қамтамасыз етуге, ведомстволық архивтердегі ҚР ҰМҚ құжаттарының құндылығын сараптауға бағытталған дәстүрлі жоспарланған жұмыстар мен іс-шаралардан басқа Қазақстан Республикасы Үкіметінің 2018 жылғы 31 қазандағы № 703 қаулысымен бекітілген мемлекеттік және мемлекеттік емес ұйымдарда құжаттау, құжаттаманы басқару және электрондық құжат айналымы жүйесін пайдалану қағидаларына, сақтау мерзімі бар үлгілік құжаттар тізбесіне, ведомстволық және жеке архивтердің құжаттарды қабылдау, сақтау, есепке алу және пайдалану қағидаларына, «Мемлекеттік қызметтер туралы» Қазақстан Республикасының заңына, Мемлекеттік қызмет стандартына сәйкес құжаттармен жұмыс жетілдірілетін болады.

**1. Ұлттық архив қоры құжаттарының**

**сақталуын қамтамасыз ету және мемлекеттік есепке алу**

Зеренді ауданы мемлекеттік архивінде құжаттардың сақталуын қамтамасыз ету жағындағы жұмысы материалдық-техникалық базаны нығайтуға және Ұлттық архив қорының құжаттарын сақтауды ұйымдастыруды жетілдіруге бағытталатын болады. Осы мақсатта қажетті санитарлық-гигиеналық және температуралық-ылғалдылық режимдерін сақтау, күзет және өртке қарсы қауіпсіздік іс-шараларын өткізу.

Сақтаулы құжаттардың физикалық жағдайын жақсарту бойынша жұмыстар жоспарлануда: **9895 парақты қалпына келтіру** («Қызылсая» кеңшары, 74-қор), **1200 сақтау бірлігін картондау**. (Зеренді ауданының колхоздары, Раздольный мектеп-интернаты, Көкшетау ауданының білім бөлімі); **12 парақтағы өшіп қалған мәтіндерді қалпына келтіру**, **615 сақтау бірлігін құрайтын** **қағаз жүзіндегі істердің бар – жоғын және физикалық жай-күйін тексеру.**

4 қор бойынша есептік құжаттар жиынтығын тексеру жұмысы жүргізілетін болады.

2

109-қор, Зеренді және Көкшетау аудандарының ветеринарлық станциясы қорының 1970-1999 жылдардағы 52 сақ.бір. қор тізімдемелерін қайта өңдеу жұмысы жалғастырылатын болады. 52 сақтау бірлігін құрайтын жеке құрам бойынша құжаттардың тізімдемесі қайта өңделетін болады.

Жыл бойы архив қоймаларында температуралық-ылғалдылық режимін бақылау, дезинфекциялық және дезинсекциялық өңдеу жұмыстары жүзеге асырылатын болады.

2. Қазақстан Республикасының Ұлттық архив қорын қалыптастыру. Ведомстволық архивтер мен іс жүргізуде құжаттарды ұйымдастыруға ұйымдық-әдістемелік басшылық ету.

Зеренді ауданының мемлекеттік архиві ұлттық архив қоры құжаттарының сақталуын қамтамасыз ету және ауданымыздың ұйымдарында сақталатын жеке құрам бойынша құжаттардың сақталуын қамтамасыз ету, мемлекеттік сақтауға құжаттарды іріктеу сапасын арттыру мәселелеріне назар аударатын болады. Сонымен қатар, Зеренді ауданының барлық мекемелері мен ұйымдарында Қазақстан Республикасы Үкіметінің 2018 жылғы 31 қазандағы № 703 қаулысымен бекітілген мемлекеттік және мемлекеттік емес ұйымдарда құжаттау, құжаттаманы басқару және электрондық құжат айналымы жүйесін пайдалану қағидаларын, Қазақстан Республикасы Үкіметінің 2018 жылғы 19 қыркүйектегі № 575 қаулысымен бекітілген ведомстволық және жеке архивтердің құжаттарды қабылдау, сақтау, есепке алу және пайдалану қағидаларын енгізу жоспарлануда.

2022 жылы 20 сақт.бірлігі шамасында жеке текті құжаттар мен 10 сақт.бірл. фотоқұжаттарды қабылдау жоспарлануда.

Зеренді ауданының құрметті азаматтары құжаттарының жинақтамасы қалыптастырылады.

3 ұйым мен мекемелердің істер номенклатурасын жетілдіру, 3 семинар өткізу, ведомстволық архивтер туралы 3 ережені және сараптамалық комиссиялар туралы 3 ережені келісу жоспарлануда.

Ақылы қызмет көрсетуге байланысты 400 000 теңге шамасында ауданымыздың мекемелері мен ұйымдарының құжаттарын ретке келтіру жоспарлануда.

**3. Ғылыми ақпарат және құжаттарды пайдалану.**

**Ақпараттық-іздеу жүйелерін құру.**

Зеренді ауданының мемлекеттік архивінде архив қорларын ақпараттандыруды арттыру бойынша жұмыстар жүргізілетін болады.

95-қор, Зеренді ауданы әкімінің аппараты құжаттарының 20 сақтау бірлігін каталогтап, каталогқа 30 карточка енгізу жоспарланып отыр.

Жеке және заңды тұлғаларды Зеренді ауданы мемлекеттік архивінің құжаттарына жылдам әрі тиімді қол жеткізумен қамтамасыз ету үшін электрондық

3

архив құру мақсатында құжаттардың 200 сақт.бірлігінің 800 бетін (скан-бейнелер) сканерлеу жоспарлануда.

ЕЭАД ақпараттық жүйесіндегі жұмысқа байланысты ақпараттық жүйеге 1 қор, 1 тізімдеме, 480 сақт. бірлігінің 36000 бетін енгізу де жоспарда бар.

Мемлекеттік архивтің қызметінде ауданымыздың тарихы және маңызды тарихи оқиғалар мен мерейтойлар бойынша ретроспективті құжаттық ақпаратты анықтау мен пайдалану ерекше орын алады.

Аудандық газет беттерінде «Құтқарылған әлем есінде», «Ауыл адамдары» атты және аудандық «Зерен» газетінде «Сіздің атыңыз-Жеңіс» айдарын ашып, архивтік құжаттар негізінде 4 мақала, мемлекеттік қызметтер бойынша 2 мақала, архивтің толықтыру көздері болып табылатын ұйымдар мен мекемелердің мамандарына «Есепке алу және сақтау» тақырыбында 1экскурсия және 9-11сынып оқушыларына «Өткен өмір», «Репрессия жылдарындағы Зеренді ауданындағы жеке лагерлер пунктері деректерде» тақырыптарында 2 сабақ ұйымдастыру жоспарланған. Сондай-ақ «Соғыспен өртенген жылдар», «Жеңістің жүздері», «Батыр атанған тракторшы», «Аудандық қазынашылар мерейтойы», «Зерен» атты 5 фотоқұжаттық көрмелер ұйымдастырылады.

Генеалогиялық және тақырыптық сипаттағы сұраныстардың сапалы және уақтылы орындалуын қамтамасыз етуге, ХҚКО және "Электрондық үкімет" порталы арқылы мемлекеттік қызмет көрсетуге ерекше назар аударылатын болады.

**4. Ғылыми-техникалық ақпарат.**

**Кадрлардың біліктілігін жоғарылату.**

**Ұжымның әлеуметтік дамуы.**

2022 жыл ішінде архив ісі мәселелері бойынша нормативтік-құқықтық актілерді зерделеу, Қазақстан архивтері", "Қазақстандағы іс қағаздарды жүргізу", "Құжат айналымы мәселелері" журналдарындағы және әдістемелік, архив ісі әдебиетінің жаңалықтарына шолу жасалады.

2022 жылы архивистердің іскерлік біліктілігін арттыру, еңбекті қорғау және қауіпсіздік техникасы бойынша аппараттық оқу жүргізілетін болады.

Мүмкіндігінше архив қызметкерлері мен архив ісінің ардагерлерін әлеуметтік қорғау мәселелеріне де назар аударылатын болады.

**Қосымша:** Зеренді ауданы мемлекеттік архиві қызметінің 2022 жылға арналған негізгі бағыттарының көрсеткіштері 3 бетте, 1 данада.

**Директор Т. Сейфулин**

Орынд.: Ш.Бекенова

Тел.: 8 (71632) 21-3-68